2000 m. vasario 14 d. Komisijos reglamentas (EB) Nr. 334/2000, iš dalies keičiantis Reglamentą (EB) Nr. 1547/1999 dėl kontrolės, taikytinos kai kurių rūšių atliekų vežimui į Malaiziją, tvarkosTekstas svarbus EEE.



Oficialusis leidinys L 041 , 15/02/2000 p. 0008 - 0009

CS.ES skyrius 15 tomas 05 p. 36 - 37

ET.ES skyrius 15 tomas 05 p. 36 - 37

HU.ES skyrius 15 tomas 05 p. 36 - 37

LT.ES skyrius 15 tomas 05 p. 36 - 37

LV.ES skyrius 15 tomas 05 p. 36 - 37

MT.ES skyrius 15 tomas 05 p. 36 - 37

PL.ES skyrius 15 tomas 05 p. 36 - 37

SK.ES skyrius 15 tomas 05 p. 36 - 37

SL.ES skyrius 15 tomas 05 p. 36 - 37



Komisijos Reglamentas (EB) Nr. 334/2000 2000 m. vasario 14 d. iš dalies keičiantis Reglamentą (EB) Nr. 1547/1999 dėl kontrolės, taikytinos kai kurių rūšių atliekų vežimui į Malaiziją, tvarkos (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. vasario 1 d. Tarybos reglamentą (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės [1] su paskutiniais pakeitimais, padarytais Komisijos sprendimu 1999/816/EB [2], ypač į jo 17 straipsnio 3 dalį, kadangi: (1) 1999 m. lapkričio 12 d. Malaizija pateikė oficialų prašymą dėl visų atliekų kategorijų, išvardytų Reglamento (EEB) Nr. 259/93 II priede, importo be jokios kontrolės arba kontroliuojant pagal kontrolės tvarką, taikomą atliekoms, išvardytoms minėto reglamento III priede. (2) Pagal Reglamento (EEB) Nr. 259/93 17 straipsnio 3 dalies nuostatas, apie minėtą oficialų prašymą 1999 m. lapkričio 17 d. buvo pranešta komitetui, įsteigtam pagal 1975 m. liepos 15 d. Tarybos direktyvos 75/442/EEB dėl atliekų [3] 18 straipsnį, su paskutiniais pakeitimais, padarytais Komisijos sprendimu 96/350/EB [4]. (3) Siekiant atsižvelgti į naują Malaizijos poziciją, turėtų būti atitinkamai iš dalies pakeistas 1999 m. liepos 12 d. Komisijos reglamentas (EB) Nr. 1547/1999, pagal Tarybos reglamentą (EEB) Nr. 259/93 nustatantis kontrolės tvarką, reglamentuojančią tam tikrų rūšių atliekų vežimą į tam tikras šalis, kurioms netaikomas EBPO sprendimas C(92)39 (galutinis) [5], PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1547/1999 iš dalies keičiamas taip: 1. A priede tarp įrašų, susijusių su Makau, ir įrašų, susijusių su Lenkija, įterpiamas šis įrašas: "MALAIZIJA 1. GA skyriuje (metalo ir metalo lydinių atliekos, metalo pavidalo, nedispersinės): GA 150 | 780200 | Švino atliekos ir laužas | GA 240 | ex810710 | Kadmio atliekos ir laužas. | 2. GG skyriuje (Kitos atliekos, turinčios daugiausia neorganinių sudedamųjų medžiagų, kuriose gali būti metalų ir organinių medžiagų). GG 010 | | Iš dalies rafinuotas kalcio sulfatas, gaunamas desulfuruojant kūryklų dūmus | GG 020 | | Griaunamų pastatų gipsinės sieninių plokščių arba tinko plokščių atliekos | GG 030 | ex2621 | Nusėdę pelenai ir šlakas iš akmens anglimi kūrenamų jėgainių | GG 040 | ex2621 | Akmens anglimi kūrenamų jėgainių lakieji pelenai | GG 100 | | Klintys, susidariusios gaminant kalcio cianamidą (pH mažesnis kaip 9) | GG 110 | ex262100 | Neutralizuotas raudonasis dumblas, susidaręs gaminant aliuminį | GG 140 | | Betono nuolaužos. | 3. Visos GH skyriuje išvardytos rūšys (Kietos plastiko atliekos). 4. Visos GJ skyriuje išvardytos rūšys (Tekstilės atliekos). 5. Visos GK skyriuje išvardytos rūšys (Gumos atliekos). 6. Visos GM skyriuje išvardytos rūšys (Agropramonės ir maisto pramonės atliekos). 7. Visos GN skyriuje išvardytos rūšys (Odų ir kailių rauginimo bei išdirbimo atliekos ir naudotos odos atliekos). 8. GO skyriuje (Kitos atliekos, turinčios daugiausia organinių sudedamųjų medžiagų, kuriose gali būti metalų ir neorganinių medžiagų): GO 010 | ex050100 | Žmonių plaukų atliekos | GO 020 | | Šiaudų atliekos | GO 030 | | Nukenksminta penicilino gamybos grybeliena (fungus mycelium), skirta gyvūnų pašarams | GO 050 | | Vienkartiniai fotoaparatai be baterijų." | 2. B priede įrašas, susijęs su Malaizija, išbraukiamas. 3. D priede įrašas, susijęs su Malaizija, pakeičiamas taip: "MALAIZIJA Visos II priede išvardytos rūšys, išskyrus išvardytąsias A priede." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. vasario 14 d. Komisijos vardu Pascal Lamy Komisijos narys [1] OL L 30, 1993 2 6, p. 1. [2] OL L 316, 1999 12 10, p. 45. [3] OL L 194, 1975 7 25, p. 39. [4] OL L 135, 1996 6 6, p. 32. [5] OL L 185, 1999 7 17, p. 1. --------------------------------------------------